Bill Cassidy

**William Morgan Cassidy** (født 1957) er en amerikansk lege og politiker som har representert Louisiana i USAs senat siden 2014. Cassidy er en republikaner og satt i Louisianas senat fra 2006 til 2009, og i Representantenes hus fra 2009 til 2015.

Cassidy ble født i Highland Park i Illinois og utdannet seg til å bli gastroenterolog på Louisiana State University og Louisiana State University School of Medicine. I 2006 ble han valgt til å representere det 16. distriktet i Lousianas senat, som inkluderte deler av Baton Rouge. I 2008 ble han valgt til å representere  i Representanenes hus med en seier over den sittende demokraten Don Cazayoux. I 2014 slo han den sittende demokraten Mary Landrieu i senatorvalget, og ble den andre republikaneren til å holde mandatet siden rekonstruksjonstiden. Han vant gjenvalg i 2020.

Cassidy var en av syv republikanske senatorer som stemte for å dømme Donald Trump for å ha oppmuntret til opprør i den andre riksrettssaken mot ham. Dette resulterte i kraftig kritikk fra Republican Party of Louisiana.

## Tidlig liv og utdannelse
William Morgan Cassidy ble født i Highland Park i Illinois, som en av Elizabeth og James F. Cassidys fire sønner. Han er av irsk og walisisk opphav. Han vokste opp i Baton Rouge og fikk en bachelor of science fra Louisiana State University i 1979 og en Doctor of Medicine fra LSU School of Medicine i 1983.

## Tidlig karriere
### Lege
Cassidy spesialiserte seg i behandling av leversykdommer ved Earl K. Long Medical Center (LSUMC).

I 1998 assisterte Cassidy i stiftelsen av Greater Baton Rouge Community Clinic som tilbød innbyggere i Baton Rouge-området uten forsikring gratis helsetjenester. Klinikken tilbyr familier med lav inntekt gratis tjenester for tannhelse, helse, synsproblemer og mental helse gjennom en «virtuell» tilnærming som parrer pasienter med leger som tilbyr gratis hjelp.

Cassidy var også involvert i stiftelsen av den veldedige organisasjonen Health Centers in Schools, som vaksinerer barn i East Baton Rouge Parish School System mot hepatitt B og influensa.

Etter orkanen Katrina ledet Cassidy en gruppe frivillige helsearbeidere i å gjøre om et forlatt K-Mart til et nødsenter som tilbød grunnleggende helsetjenester til personer rammet av orkanen.

### Politikk
Cassidy ble først valgt til Louisianas senat i 2006 som en republikaner. Han hadde tidligere vært en demokrat og støttet Michael Dukakis under presidentvalget i 1988, donert til Paul Tsongas' valgkamp under demokratenes primærvalg for presidentvalget i 1922, og til Louisianas demokratiske guvernør Kathleen Blanco i 2003 og 2004 og senator Mary Landrieu i 2022. I 2013 beskrev Cassidy sin donasjon til Landrieu som en «youthful indiscretion», og sa at hun «got elected and fell into partisan politics... Louisiana hasn't left Mary, Mary has left us.» Siden 2001 har han for det meste donert til republikanske kandidater, inkludert senator David Vitter. Ifølge Cassidy byttet han parti etter utryddelsen av de konservative deomkratene, og som et resultat av hans frustrasjoner med byråkratiet og det offentlige helsesystemets ineffektivitet.

Den 9. desember 2006 vant Cassidy et spesialvalg for det 16. distriktets sete i Louisianas senat. I hans første forsøk på å kapre et offentlig embete slo han den republikanske veteranen William Daniel og libertarianeren S.B. Zaitoon. Valget ble avholdt for å erstatte Jay Dardenne, som sa opp sitt embete da han ble utpekt Louisiana Secretary of State. Cassidy ble tatt i ed 20. desember 2006. Den 20. oktober 2007 vant han gjenvalg til en full periode. Han fikk 76 % av stemmene og slo republikaneren Troy "Rocco" Moreau (15 %) og libertarianeren Richard Fontanesi (9 %).

## Representantenes hus
### Valg
Den 4. november 2008 ble Cassidy valgt til å representere  i Representantenes hus med en seier over den sittende demokraten Don Cazayoux i valget, hvor Cassidy fikk 48 % av stemmene. Seieren kunne til en viss grad skyldes på den uavhengige kandidaten Michael L. Jackson, som endte på tredjeplass med 36 100 stemmer, mer enn de 25 000 som skilte Cassidy og Cazayoux.

I mellomvalget i 2010 sikret Cassidy en klar seier over demokraten Merrit E. McDonald med 66 % av stemmene. I valget i 2012 vant Cassidy igjen valget, over libertarianeren Rufus Holt Craig Jr. og den uavhengige Richard Torregano. Cassidy fikk 79 % av stemmene.

### Mandatsperiode
I mai 2009 slo Cassidy seg sammen med representant Jackie Speier fra California for å introdusere lovforslag som ville endre regler i Representantenes hus som krever at kongressmedlemmer fører opp forespørsler for øremerket finansiering på sine kongressnettsider. Tidligere forsøk på endringer hadde fokusert på oppføring av øremerking som endte opp med å bli finansiert av kongressen. I juni 2010 introduserte han Gulf Coast Jobs Preservation Act som skulle avslutte den midlertidige stansingen av dypvannsboring, og krevde at innenriksministeren sørget for sikkerhet for dypvannsboring. Han jobbet for å forsikret at pengene fra Gulf Coast Restoration Trust Fund, som ble etablert etter Deepwater Horizon-utblåsningen, ble brukt på gjenoppbygging av kystsamfunnene.

I desember 2010 stemte Cassidy for en fortsettelse av skattekuttene innført under George W. Bushs regjering. Han stemte for Constitutional Balanced Budget Amendment of 2011.

I mai 2013 introduserte Cassidy Energy Consumers Relief Act of 2013 () som krevde at Environmental Protection Agency (EPA) sendte rapporter til både USAs kongress og energidepartementet angående foreslåtte reguleringer som ville representere store kostnader (anslag på over $1 milliard). Energidepartementet og kongressen ville ha muligheten til å stanse eller endre forslaget fra EPA.

På grunn av American Medical Associations avgjørelse om å anerkjenne fedme som en sykdom introduserte senatorer og representanter, inkludert Cassidy, i 2013 lovforslag som senket kostnadene for helsetjenester og taklet kroniske sykdommer ved å ta for seg USAs økende fedmeproblem. Cassidy sa at Treat and Reduce Obesity Act ville gjøre det mulig for leger å bruke alle tilgjengelige metoder for å bekjempe tilstanden.

I juni 2013 støttet Cassidy et lovforslag som ble vedtatt i huset som gjorde abort ulovlig etter 20 uker. Samme år søkte Cassidy signaturer på et brev som kritiserte et lovforslag for immigrasjonsreform. Representant Mark Takano, en high school-lærer, rettet brevet som en skoleinnlevering med rød penn og gav det karakteren F, med kommentarer som «exaggeration -- avoid hyperbole,» og «contradicts earlier statement.»

I 2014 var Cassidy en medsponsor på en endring til Homeowner Flood Insurance Affordability Act of 2014 som blant annet søkte en øvre grense på den årlige egenandelen for forsikring mot oversvømmelse.

Cassidy var en motstander av Patient Protection and Affordable Care Act (vanligvis referert til som Obamacare eller Affordable Care Act), og argumenterte at den ikke ville føre til lavere kostnader og gi for mye avgjørelsesmakt til det føderale styret. I september 2014 vedtok huset Employee Health Care Protection Act of 2013, sponset av Cassidy, som gjorde det mulig for amerikanere å beholde forsikringer som ikke møtte alle kravene stilt av ACA. I mars 2017 sendte Cassidy et brev til en av sine velgere som feilaktig påstod at Obamacare «allows a presidentially handpicked 'Health Choices Commissioner' to determine what coverage and treatments are available to you.»

Cassidy støttet Lowering Gasoline Prices to Fuel an America That Works Act of 2014, et lovforslag som reviderte eksisterende lover angående produksjonen av olje og naturgass på amerikansk kontinentalsokkel. Lovforslaget skulle øke energiproduksjonen innenlands og senke bensinprisene. Han argumenterte at lovforslaget «would allow us to take advantage of our natural resources and expands our energy manufacturing and construction industries.»

### Komiteer (Den 113. kongressen)
* Committee on Energy and Commerce
** Subcommittee on Health
** Subcommittee on Environment and Economy
** Subcommittee on Energy and Power

### Caucuser
Cassidy var medlem av flere caucuser i løpet av sin tid i Representantenes hus, inkludert House Tea Party Caucus og Republican Study Committee.

## USAs senat

### Valg
#### 2014

Cassidy stilte i senatorvalget i 2014 og fikk støtte av den republikanske senatoren David Vitter. Han slo den sittende demokratiske senatoren Mary Landrieu i et run-off valg 6. desember 2014, hvor han fikk 56 % av stemmene mot Landrieus 44 %. Det var den første gang en republikaner hadde holdt mandatet siden William P. Kellogg i 1883.

#### 2020

Cassidy vant gjenvalg i 2020, da han vant alle sognene i Louisiana utenom ett.

### Mandatsperiode
#### Den 115. kongress
Den 8. mai 2017 var Cassidy en gjest på *[[Jimmy Kimmel Live!]]* hvor han diskuterte helsevesenet i USA. Han sa at hvis han skulle støtte lovforslag så måtte det bestå «Jimmy Kimmel-testen», med andre ord: «Would a child born with congenital heart disease be able to get everything he or she would need in that first year of life?» Kimmel hadde tidligere kritisert republikanere for å stemt for avviklingen av Affordable Care Act, og erstatte den med lover som ikke ville sikre beskyttelse for nyfødte barn som hans egne, som ble født med en hjertefeil og trengte umiddelbar operasjon.

I september 2017 introduserte Cassidy og Lindsey Graham et lovforslag som skulle avskaffe og erstatte Affordable Care Act. «Graham–Cassidy»-lovforslaget ville avskaffet ACAs markedssubsidieringer, avskaffe ACAs utvidelse av Medicaid, og introduserte en midlertidig blokktilskud som ville utgå i 2026. Forslaget ville også innføre en grense per mottaker på støtte til Medicaid. Kaiser Family Foundation påpekte at lovforslaget «would fundamentally alter the current federal approach to financing health coverage for more than 80 million people who have coverage through the ACA (Medicaid expansion or marketplace) or through the traditional Medicaid program.» En analyse utført av Center for Budget and Policy Priorities fant at lovforslaget «would cut federal health care funding by $299 billion relative to current law» i 2027, og estimerte at rundt 32 millioner flere amerikanere kom til å stå uten helseforsikring. President Donald Trump støttet lovforslaget.

Lovforslaget bestod ikke «Jimmy Kimmel-testen», da den ville gjøre det mulig for delstater å fjerne krav om dekning for barn med tilstander som Kimmels barn. Kimmel fordømte Cassidy, kalte ham en løgner, ramset opp helseorganisasjonene som var mot Graham–Cassidy og oppfordret sine seere til å kontakte sine representanter om lovforslaget. Cassidy svarte ved å si at Kimmel ikke forstod lovforslaget. Cassidy sa også at «more people will have coverage» under Graham–Cassidy enn under Affordable Care Act. Ifølge faktasjekkerne hos *Washington Post* stilte Cassidy med «little evidence to support his claim of more coverage... the consensus [among health care analysts] is that his funding formula makes his claim all but impossible to achieve.»

#### Den 117. kongress
Cassidy deltok i godkjenningen av valgmannsstemmene i 2021 da Trumps-supportere stormet kongressen. Under angrepet twitret han at angriperne var «hooligans» og beskrev handlingen som «un-American.» Han sa senere at deltakerne i stormingen var skyldige i oppvigleri «and should be prosecuted as such.» Da stormingen var over og kongressen igjen kom i gang stemte Cassidy for godkjenningen av valgmannsstemmene.

Den 9. februar 2021 stemte Cassidy for at riksrettssaken mot Trump var konstitusjonell, det motsatte av hans forrige avlagte stemme om saken. Den 13. februar var han en av syv republikanere som stemte for å dømme Trump for oppfordring til oppvigleri. Bare timer etter avstemningen ble Cassidy kraftig kritisert av Republican Party of Louisiana. Cassidy fikk også støtte fra flere demokrater, inkludert sin egen forgjenger Mary Landrieu som Cassidy slo i valget i 2014. Sammen med fem andre republikanere og alle demokratene som var tilstede stemte han den 27. mai 2021 for å etablere en uavhengig kommisjon som skulle etterforske stormingen av USAs kongress den 6. januar. Stemmen oppnådde ikke de 60 stemmene som var nødvendig.

### Caucuser
*Senate Republican Conference

## Politiske posisjoner
Noen ser på Cassidy som en moderat republikaner. Han blir rangert høyt av konservative organisasjoner. American Conservative Union's Center for Legislative Accountability gir Cassidy en rating på 82,79.

### Landbruk
I juli 2019 var Cassidy en av åtte senatorer som introduserte Agricultural Trucking Relief Act, et forslag som ville endret definisjonen på en «agricultural commodity» til å inkludere både hortikulturelle og aquakulturelle produkter og fremme mer konsekvente reguleringer fra føderale byråer og delstatsbyråer som del av et forsøk på å lette trykket fra reguleringer på lastebil- og landbrukssamfunnene.

### Forsvar
I juli 2019 var Cassidy en av 16 republikanske senatorer som sendte brev til fungerende direktør i Office of Management and Budget (OMB) Russell Vought, fungerende stabssjef i Det hvite hus Mick Mulvaney og finansminister Steven Mnuchin hvor de oppfordret dem til å jobbe med dem for å forhindre en «continuing resolution» (CR) «for FY 2020 that would delay the implementation of the President's National Defense Strategy (NDS) and increase costs» og argumenterte for at den daværende administrasjonens foretrukne CR ville føre til at forsvarsdepartementet ble «incapable of increasing readiness, recapitalizing our force, or rationalizing funding to align with the National Defense Strategy (NDS).»

### Våpenpolitikk
Cassidy er mot strengere våpenkontroll da han mener at det ikke vil føre til færre masseskytinger eller en nedgang i våpenkriminalitet.

I januar 2019 var Cassidy en av 31 republikanske senatorer som sponset Constitutional Concealed Carry Reciprocity Act, et lovforslag introdusert av John Cornyn og Ted Cruz som ville gi personer med tillatelse til skjult bevæpning i delstaten de bor den samme retten i andre delstater.

### Skatt
Sammen med demokratene Amy Klobuchar og Doug Jones og republikaneren Pat Toomey var Cassidy en av hovedsponsorene for Gold Star Family Tax Relief Act, et lovforslag som ville fjerne en bestemmelse i Tax Cuts and Jobs Act som økte skatten på støtten barn får fra foreldres Department of Defense survivor benefits plan til 37 % fra et snitt på mellom 12 % til 15 % før loven fra 2017. Lovforslaget ble vedtatt i senatet i mai 2019.

Den 30. juli 2019 publiserte Cassidy og senator Kyrsten Sinema et forslag som ville gi nye barn retten til å ta ut forskudd på skattefradrag for barnet på $5 000 enten ved fødsel eller adopsjon. Fradraget ville deretter reduseres med $500 hvert år de neste ti årene. Senatorene beskrev forslaget som det første partipolitisk uavhengige forslaget for foreldrepermisjon.

## Privatliv
Cassidys kone Laura (f. Layden) er også en lege; de to møttes da de jobbet i Los Angeles og giftet seg 29. september 1989. Tidlig på 1990-tallet jobbet begge ved Earl K. Long Medical Center hvor Laura ledet sykeshusets kirurgiavdeling. Cassidy jobbet som gastroenterolog frem til sykehuset stengte i 2013. De har tre barn. De er medlemmer av The Chapel on the Campus, en kristen kirke som samles på LSUs campus i Baton Rouge.

Den 20. august 2020 testet cassidy positivt for COVID-19.

## Valgresultater
### Louisianas senat

### Representantenes hus

### Senatet

## Referanser


## Eksterne lenker
* 
* 
* U.S. Senator Bill Cassidy offisiell senatornettside
* Nettside for senatorvalgkampen

|-

|-

|-